laion/Wikipedia-Exotic huggingface dataset:
Jakov Gabovitš

Jakov Gabovitš (ka Jakow Gabowitš; 30. august 1914 Tartu – 24. september 1980 Tartu) oli Eesti matemaatik. Ta lõpetas aastal 1932 Juudi Kultuurivalitsuse Tallinna Ühisgümnaasiumi. Aastatel 1934–1935 õppis ta Tartu Ülikoolis keemiat, aastatel 1935–1941 õppis ta Tartu Ülikoolis matemaatikat. Aastatel 1941–1945 oli ta Nõukogude Liidu tagalas, olles aastatel 1942–1943 Punaarmees. Aastal 1945 lõpetas ta Tartu Ülikooli matemaatika-loodusteaduskonna matemaatika erialal. Aastatel 1946–1949 oli ta Tartu Riikliku Ülikooli matemaatilise analüüsi kateedri aspirant, aastal 1950 kaitses ta füüsika-matemaatika kandidaadi väitekirja. Ta töötas õppejõuna Tartu Ülikoolis arvutusmatemaatika kateedris. Tema poeg oli matemaatik Jevgeni Gabovitš. Jacob Gabovitš; Ernst Öpik 1935. The densities of visual binary stars. Tartu. Jakob Gabovitš; Lembit Kivistik 1968. Arvuteooria. Tartu: TRÜ Kirjastus. Album Academicum Universitatis Tartuensis 1918-1944
Jevgeni Gabovitš

Jevgeni Gabovitš (kasutanud ka nimekuju Eugen Gabowitsch, 30. august 1938 Tartu – 21. jaanuar 2009) oli Eesti matemaatik. Ta lõpetas aastal 1956 Tartu 4. Keskkooli. Ta lõpetas aastal 1962 Tartu Riikliku Ülikooli füüsika-matemaatikateaduskonna matemaatikuna. Aastatel 1962–1965 oli ta aspirantuuris Moskva Riiklikus Ülikoolis Aleksandr Kuroši juures, kuid ta katkestas aspirantuuri ja asus tööle NSVL TA Majandusmatemaatika Keskinstituudi Eesti filiaali Tartu laboratooriumi juhtiva insenerina, olles ühtlasi Tartu Ülikooli mittekoosseisuline õppejõud. Taas Tartusse elama asudes jätkas ta uurimistööd algebra alal Jaak Hioni juhendamisel. 19. oktoobril 1967 kaitses ta A. I. Herzeni nimelises Leningradi Riiklikus Pedagoogilises Instituudis väitekirjaga "Järjestatud poolrühmad" füüsika-matemaatikakandidaadi kraadi. Pärast väitekirja kaitsmist töötas ta veel paar aastat Tartus, kuid asus seejärel Moskvasse. Moskvas elades kaldusid tema huvid üha enam matemaatiliste mudelite valdkonda. Samuti tegeles ta kogu oma matemaatikukarjääri jooksul matemaatika populariseerimisega. 1980. aastast elas ta koos perega Saksamaal Karlsruhes. Seal juhatas ta aastail 1981–2003 Karlsruhe Uurimiskeskuse (Forschungszentrum Karlsruhe) matemaatiliste mudelite osakonda. 2003. aastal läks ta pensionile ja asus elama Potsdami. Tema isa oli matemaatik Jakov Gabovitš. Jevgeni Gabovitš. Arvudeta matemaatika: populaarne sissejuhatus tänapäeva matemaatikasse. Tallinn: Valgus 1968. https://www.math.ut.ee/et/sisu/vilistlased Jevgeni Gabovitš (1938–2009)
Ainārs Šlesers

Ainārs Šlesers ['ainaars šl'essers] (sünninimi Ainārs Leščinskis; sündis 22. jaanuaril 1970 Riias) on Läti poliitik. Ta oli Läti Esimese Partei / Läti Tee esimees kuni partei laialisaatmiseni 2011. aastal. Ta oli 7. novembrist 2006 kuni 12. märtsini 2009 Läti Vabariigi transpordiminister. Šlesers on lõpetanud Riia Tööstuspolütehnikumi stantside ja pressvormide tootmise erialal. 1994–1998 SIA «Varner Baltija» peadirektor 1997 Uue Partei asutamise algataja 1998–1999 Vilis Krištopansi valitsuses majandusminister (vabastati Krištopansi palvel) 2002 valiti Esimese Partei asutamiskongressil juhatusse oli Einars Repše valitsuses asepeaminister (Repše vabastas ta; see põhjustas valitsuskriisi) seimi 7. ja 8. koosseisu liige, märtsist novembrini 2006 eelarve- ja rahanduskomisjoni esimees 9. märtsist detsembrini 2004 Indulis Emsise valitsuses asepeaminister detsembrist 2004 märtsini 2006 ja novembrist 2006 märtsini 2009 Läti Vabariigi transpordiminister 2009. aastast Riia aselinnapea Ainārs Šlesersi abikaasa on Inese Šlesere, Miss Läti 1991. Neil on pojad Edvards, Ričards, Gerhards Daniels, Marks Leonards ja tütar Elizabete. Ametlik elulookirjeldus valitsuse veebilehel (inglise keeles) Foto; ülevaade poliitilisest karjäärist aastani 2004 (läti keeles) Läti Esimene Partei/Läti Tee valis Šlesersi ainuliidriks, 14. november 2009 Läti korruptsioonibüroo: Air Balticu raha võis minna Šlesersi valimiskampaaniaks, 26. mai 2011 Läti poliitik: kui Koosmeele Keskust võimu juurde ei lasta, juhtub "mini-Ukraina", ERR, 22. aprill 2014
Jack Roslovic

Jack Roslovic (sündinud 29. jaanuaril 1997 Columbuses Ohio osariigis) on USA jäähokimängija, kes mängib keskründajana NHL-i klubis New York Rangers. Hooajal 2015–16 mängis ta Miami Ülikooli jäähokimeeskonnas. 2015. aastal valis Winnipeg Jets ta NHL-i draft '​is 25. valikuna. Hooajal 2016–17 asus ta mängima American Hockey League'is (AHL) Jetsi tütarklubis Manitoba Moose. Ta oli hooajal 2016–17 Moose'i resultatiivseim mängija (13+35). Aastatel 2017 ja 2018 valiti Roslovic AHL-i tähtede mängule. NHL-is debüteeris ta Jetsi meeskonnas 6. aprillil 2017 mängus Columbus Blue Jacketsi vastu. Jetsi meeskonnas hakkas ta enam mänguaega saama hooajal 2017–18. Esimese värava lõi ta NHL-is 25. jaanuaril 2018 mängus Anaheim Ducksi vastu. 2. veebruaril 2019 tegi ta mängus Ducksi vastu oma esimese kübaratriki NHL-is. 2021. aasta jaanuaris kaubeldi Roslovic koos Patrik Lainega Columbus Blue Jacketsi. Roslovic tegi 2020–21 Blue Jacketsis eduka hooaja, kui lõi 48 mänguga 12 väravat ja andis 22 väravasöötu – see oli tema seni kõige resultatiivsem hooaeg NHL-is. Järgmisel hooajal sai ta kirja veelgi enam, 45 resultatiivsuspunkti (22 väravat, 23 väravasöötu). 2024. aasta märtsis kaubeldi ta Blue Jacketsist New York Rangersi. 2015. aastal tuli Roslovic USA kuni 18-aastaste koondisega omavanuste maailmameistriks. 2017. aastal tuli ta USA kuni 20-aastaste koondisega juunioride maailmameistriks. https://www.eliteprospects.com/player/226309/jack-roslovic (vaadatud 14.4.2022) "Jets score early and often in big win over Anaheim". NHL.com. 2.2.2019. Vaadatud 14.4.2022 "Dubois traded to Jets by Blue Jackets for Laine, Roslovic". nhl.com. Vaadatud 14.4.2022 "Rangers Acquire Jack Roslovic". NHL.com. 8. märts 2024. Vaadatud 9. märtsil 2024. Jack Roslovic NHL.com lehel Jack Roslovic portaalis hockeydb.com
Signe Mölder

Signe Mölder (sündinud Rekk 13. detsember 1918 Keeni vald, Valgamaa – 2. november 2006) oli eesti skulptor. Ta lõpetas 1937. aastal Tartus Eesti Noorsoo Kasvatuse Seltsi Tütarlastegümnaasiumi. Õppis aastast 1938 Riigi Tarbe- ja Kujutava Kunsti Koolis, lõpetas 1943. aastal keraamika erialal Tallinna Kujutava ja Rakenduskunsti Kooli. 1944 jätkas ta õpinguid Tallinna Riiklikus Tarbekunsti Instituudis, mille lõpetas 1948. aastal dekoratiiv- ja monumentaalskulptuuri alal. Ta töötas aastatel 1947–1957 Eesti NSV Riiklikus Kunstiinstituudis õppejõuna, seejärel vabakunstnikuna. Ta oli Eesti Kunstnike Liidu liige 1959. aastast. Signe Mölder oli ka osaline Emakeele Seltsi ettevõtmistes ja innukas muusikasõber. Eesti Kunstimuuseumi skulptuurikogus on mõningad tema sõjajärgsete aastate realistlikud olustikuskulptuurid, portreed ja keraamilist pisiplastikat. Esines näitustel 1948. aastast, mil vabariiklikul kujutava kunsti näitusel Kunstihoones oli väljas tema diplomitöö vähendatud variant "Kalurid". Esmakordselt esines välisnäitusel 1966. aastal Tšehhoslovakkias, Eesti NSV tarbekunsti näitusel. Tema mitmetest aiaskulptuuridest on tuntuim "Mõtted Pandiverest" Nõmmel Kristjan Raua majamuuseumi aias. Signe Mölder on loonud ka avalikke skulptuure ja monumentaalplastikat. Koos Arseni Möldri ja Enn Roosiga loodud Jõhvi V. I. Lenini monument on tänaseks linnast teisaldatud. 1999. aastal paigaldati Tallinna Jüriöö parki tema loodud monument Teises maailmasõjas osalenud eesti sõjameestele. Tema abikaasa oli skulptor Arseni Mölder. "Signe Mölder 13. XII 1918 – 2. XI 2006". Sirp. 10.11.2006. Vaadatud 14.04.2022. Omakäeline elulugu. Kunstnike kirjad, vastused ankeedile. Skulptuur A-Õ. EKMA.136.13.10/44-46
Attnang-Puchheim

Attnang-Puchheim on linn Austria Vöcklabrucki ringkonnas. See asub Vöcklabrucki ja Schwanenstadti linna vahel Ülem-Austria Eel-Alpide nõlvadel ning seda kutsutakse "Salzkammerguti ukseks". Seal asub oluline raudteesõlm, kus Salzkammerguti liin ühendub Salzburgi–Viini liiniga. Puchheimi on esmamainitud 1135. aastal, Attnangi 1242. aastal. 1912. aastal nimetati linn Attnang-Puchheimiks. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. Attnang-Puchheimi raudteejaam  Attnang-Puchheim – pildid, videod ja helifailid Wikimedia Commonsis
Kaapo Kakko

Kaapo Kakko (sündinud 13. veebruaril 2001 Turus) on Soome jäähokimängija, kes mängib keskründajana NHL-i klubis New York Rangers. Ta alustas klubikarjääri kodulinnaklubis HC TPS, debüteerides Soome kõrgliigas hooajal 2017–18. Suurema läbimurde tegi Kakko hooajal 2018–19, mil lõi Soome kõrgliigas 22 väravat ja andis 16 väravasöötu. Samal hooajal valiti Kakko Soome kõrgliiga hooaja parimaks uustulnukaks. 2019. aastal valis New York Rangers ta NHL-i draft '​is teise valikuna. Sama aasta juulis sõlmis ta klubiga kolmeaastase lepingu. NHL-is debüteeris 3. oktoobril 2019 ning lõi esimese värava üheksa päeva hiljem mängus Edmonton Oilersi vastu. Kakko sai sellega teiseks 21. sajandil sündinud mängijaks, kes oli NHL-is värava löönud; esimese 21. sajandi mängijana oli NHL-is värava löönud samal päeval paar tundi varem Winnipeg Jetsi mängija Ville Heinola. Debüüthooajal sai Kakko NHL-is kirja 10+13. Hooajal 2022/23 tegi ta NHL-is seni oma resultatiivseima hooaja, kui lõi 18 väravat ja andis 22 väravasöötu. 2018. aastal tuli Kakko Soome kuni 17-aastaste koondisega omavanuste maailmameistriks ja 2019. aastal Soome kuni 20-aastaste koondisega juunioride maailmameistriks. 2019. aastal tuli ta Soome jäähokikoondisega maailmameistriks. 2019. aasta maailmameistrivõistluste alagrupiturniiril lõi ta kuus väravat, tehes seejuures Slovakkia vastu kübaratriki. Tal on I tüüpi diabeet ja tsöliaakia. "NHL Rookie Notebook". Sportsnet.ca. 23.10.2019. Vaadatud 14.4.2022 Rivard, Happy. "A look ahead at the 2019 Draft Class". Hockey Wilderness. Originaali arhiivikoopia seisuga 4.02.2023. Vaadatud 26.7.2018. Staff, HP. "HockeyProspect.com's Early 2019 NHL Draft Top 31 Ranking". Hockey Prospect. Vaadatud 26.7.2018. Shultz, Alex. "The Real-Life Diet of Kaapo Kakko, the New York Rangers Rookie Who Eats Gluten-Free". GQ. Vaadatud 28.5.2020. Kaapo Kakko NHL.com lehel Kaapo Kakko portaalis hockeydb.com
Paulaner

Paulaner on Saksamaa õlletehas, mille asutasid 1634. aastal Müncheni Neudeck ob der Au ristikäigu miniimide ordu kerjusmungad. Nii kerjusmungaordu kui ka pruulikoda on nimetatud ordu asutaja Francesco di Paola järgi. Tänapäeval on Paulaner üks kuuest õllefirmast, mille õlut juuakse Oktoberfestil. Paulaneri õlu on Saksamaa kuue populaarsema õlle seas. Saksamaa õlletootjate loend Vanimate ettevõtete loend Conrad Seidl (9. september 2011). The Oxford Companion to Beer. Oxford University Press. Lk 624–625. ISBN 9780195367133. Vaadatud 14. november 2012. Koduleht Paulaner am Nockherberg Restaurant Paulaner Bräuhaus Singapore
Moskva (täpsustus)

Moskva on Venemaa pealinn. Moskva võib olla veel: Kultus (kohvik) (varem Moskva) Moskva (raketiristleja), Venemaa sõjalaev Moskva (ajakiri) Moskva jõgi
Benjamin Henrichs

Benjamin Paa Kwesi Henrichs (sündinud 23. veebruaril 1997 Bocholtis) on Saksamaa jalgpallur, kes mängib kaitsja või poolkaitsjana Saksamaa kõrgliiga klubis RB Leipzig ja Saksamaa jalgpallikoondises. Ta alustas klubikarjääri Leverkuseni Bayeris, debüteerides Saksamaa kõrgliigas 2015. aasta septembris. 2018. aasta augustis sõlmis ta viieaastase lepingu Prantsusmaa kõrgliiga klubiga Monaco. 2020. aasta juulis läks ta Monacost laenule Leipzigi, kellega sõlmis 2021. aasta aprillis püsiva lepingu. Saksamaa jalgpallikoondises tegi Henrichs debüüdi 2016. aasta novembris MM-i valikmängus San Marino vastu. Ta võitis Saksamaa koondisega 2017. aasta FIFA konföderatsioonide karikaturniiri. 2020. aasta suveolümpiamängudel osales ta Saksamaa olümpiavõistkonna koosseisus. Tema isa on sakslane ja ema Ghana päritolu. Mitatselis, Christiane (9.8.2016). "UEFA.com's weekly wonderkid: Benjamin Henrichs". Kölner Stadt-Anzeiger. Vaadatud 14.4.2022.
Aleksander Kallus

Aleksander Kallus (23. oktoober 1897 Ridala küla, Laimjala vald, Saaremaa – 28. aprill 1942, Sverdlovski oblast, Venemaa (hukatud)) oli eesti ettevõtja ja trükikoja omanik. Õppis 1904–1909 aastatel Ridala koolis ja 1909–1911 Kuressaare kihelkonnakoolis. 1911–1914 oli jaamaülem Tallinna kindlusraudteel. Osales Vabadussõjas (Tallinna tagavarapataljonis, 7. piirikütipataljonis). Hiljem 1920–1921 töötas Saare maavalitsuses pearaamatupidaja. 1921–1923 aastatel tegutses Kuressare teatris näitejuhi-lavastajana. 1927–1940 aastatel omas Saaremaal Kuressaares trükikoda "A. Kalluse trükikoda", kus koos advokaat Jaan Treufeldtiga andsid 1929–1932 aastatel välja ajalehte Meie Maa. Trükikoda eksisteeris ka nimega "Meie Maa trükikoda". 1932. aastal lõid nad koos kirjastuse "J. Treufeldt & A. Kallus kirjastus", ning andsid selle all Meie Maa ajalehte ja teisi trükiseid. Näiteks 1933. aastal raamatu - Velled tapluses : lehekülgi Maailmasõjast ja Vabadussõjast : Sotsialistliku Nõukogude Vene punaväe ohvitseri-eestlase ja demokraatl. Eesti Vabariigi kaitseväe ohvitseri-eestlase ühine päevaraamat. Oli ka raamatukaupluse kaasomanik. Kuressaare Tarvitajate Ühistu esimees, Kuressaare Eesti Seltsi esimees. 14. juunil 1941. aastal arreteeriti Kallus Kuressaares paragrahvi §58-13 alusel ning kogu perekond saadeti asumisel Sverdlovski oblastisse, Sevurallagi ehk Sosva vangilaagrisse, kus ta mõisteti surma. Otsus viidi täide 28. aprillil 1942. "Kuressaare, Tallinna tn. 20, Kuressaare Linnateatri ajalugu". Blogi - Artiklid arheoloogiast ja ajaloost. "Velled tapluses : lehekülgi Maailmasõjast ja Vabadussõjast : Sotsialistliku Nõukogude Vene punaväe ohvitseri-eestlase ja demokraatl. Eesti Vabariigi kaitseväe ohvitseri-eestlase ühine päevaraamat". Digar. "KALLUS, ALEKSANDER". Eesti biograafiline andmebaas ISIK. Originaali arhiivikoopia seisuga 9. juuni 2007. Vaadatud 14. aprillil 2022. "K". Okupatsioonimuuseum. Originaali arhiivikoopia seisuga 25. september 2022. Vaadatud 14. aprillil 2022.
Wesley Fofana

Wesley Tidjan Fofana (sündinud 17. detsembril 2000 Marseilles) on Prantsusmaa jalgpallur, kes mängib Inglismaa Premier League'i klubis Chelsea. 2015. aastal liitus ta Prantsusmaa klubiga Saint-Étienne, kellega sõlmis esimese profilepingu 2018. aastal. Prantsusmaa kõrgliigas debüteeris ta 2019. aasta mais. 2020. aasta oktoobris sõlmis ta viieaastase lepingu Leicester Cityga. Üleminekusumma oli umbes 36,5 miljonit naesterlingit. 2021. aasta mais pälvis Fofana Leicester City hooaja parima noormängija auhinna. Esimese värava lõi ta Leicester City meeskonnas UEFA Euroopa Konverentsiliiga kaheksandikfinaali korduskohtumises 17. märtsil 2022 Prantsusmaa klubi Rennesi Stade'i vastu. 31. augustil 2022 liitus Fofana Londoni klubiga Chelsea. Fofana on moslem. Leicester City FA Cup: 2020–21 "Wesley Fofana: Leicester sign French defender from Saint-Etienne on five-year contract". BBC Sport. 2.10.2020. Vaadatud 14.4.2022 "Leicester agree £36.5m deal to sign Wesley Fofana from St Etienne". The Guardian. 29.9.2020. Vaadatud 14.4.2022 "Tielemans Scoops Player Of The Season Double". Leicester City F.C. 21.5.2021. Vaadatud 14.4.2022 "Wesley Fofana marks Leicester comeback with decisive goal at Rennes". The Guardian. 17.3.2022. Vaadatud 14.4.2022 "Brendan Rodgers to protect 'remarkable' Wesley Fofana during Ramadan". Leicestershire Live. 23.4.2021. Vaadatud 14.4.2022
Andri Kovaltšuk

Andri Kovaltšuk (ukraina keeles Андрій Трохимович Ковальчук; sündinud 28. aprillil 1974) on Ukraina sõjaväelane. Ta oli 2016–2021 Ukraina dessantvägede staabiülem. 2016 - Ukraina kangelane 2022 - Danõlo Halõtskõi orden 2022 - Sõjaliste Teenete Rist 2016 - kindralmajor Стали відомі імена командирів ЗСУ, які звільняють південь України (фото) (vaadatud: 12.11.2022) Указ Президента України № 347/2016. За особисту мужність, героїзм і високий професіоналізм, виявлені у захисті державного суверенітету та територіальної цілісності України, самовіддане служіння Українському народові постановляю: Присвоїти звання Герой України з врученням ордена “Золота Зірка” КОВАЛЬЧУКУ Андрію Трохимовичу - полковнику.23.08.2016 Указ Президента України № 293/2022. Нагородити орденом Данила Галицького: КОВАЛЬЧУКА Андрія Трохимовича - генерал-майора, 02.05.2022 УКАЗ ПРЕЗИДЕНТА УКРАЇНИ №533/2022 Про нагородження відзнакою Президента України “Хрест бойових заслуг”. КОВАЛЬЧУКА Андрія Трохимовича — командувача військ оперативного командування “Південь” Сухопутних військ Збройних Сил України, генерал-майора, 27.07.2022. УКАЗ ПРЕЗИДЕНТА УКРАЇНИ №452/2016 Про присвоєння військових звань. 3. Присвоїти військове звання генерал-майора: полковнику КОВАЛЬЧУКУ Андрію Трохимовичу - начальнику штабу - першому заступнику командувача високомобільних десантних військ Збройних Сил України; 14.10.2016.
Érick Gutiérrez

Érick Gabriel Gutiérrez Galaviz (sündinud 15. juunil 1995 Ahomes) on Mehhiko jalgpallur, kes mängib poolkaitsjana Hollandi kõrgliiga klubis PSV Eindhoven ja Mehhiko jalgpallikoondises. Ta alustas klubikarjääri Mehhiko klubis Pachuca, millega liitus ta 2009. aastal. Klubi põhimeeskonnas debüteeris ta 2013. aasta oktoobris. 2016. aasta Clausura-hooajal tuli ta Pachucaga Mehhiko meistriks; samal hooajal valiti Gutiérrez Mehhiko kõrgliiga hooaja sümboolsesse koosseisu. Hooajal 2016–17 võitis ta klubiga CONCACAF-i Meistrite Liiga. 2018. aasta augustis sõlmis ta viieaastase lepingu PSV Eindhoveniga. Mehhiko jalgpallikoondises debüteeris Gutiérrez 11. oktoobril 2016 sõprusmängus Panama vastu. Koondisekarjääri esimese värava lõi ta 6. septembril 2019 sõprusmängus USA vastu. Ta on kuulunud Mehhiko koondisse 2017. aasta CONCACAF Gold Cupil, 2018. aasta maailmameistrivõistlustel, 2019. aasta CONCACAF Gold Cupil ja 2021. aasta CONCACAF Gold Cupil. Lisaks osales ta 2016. aasta suveolümpiamängude jalgpalliturniiril Mehhiko olümpiavõistkonna koosseisus. Pachuca Liga MX: Clausura 2016 CONCACAF-i Meistrite Liiga: 2016–17
Justin Azevedo

Justin Azevedo (sündinud 1. aprillil 1988 West Lorne'is, Ontario provintsis) on Kanada jäähokimängija, kes mängis keskründajana viimati Šveitsi kõrgliigaklubis ZSC Lions. Aastatel 2004–2008 mängis ta Ontario Hockey League'i (OHL) klubis Kitchener Rangers. Hooaja 2007–08 põhiturniiril oli Azevedo liiga resultatiivseim mängija (43+81). Samal hooajal tuli ta Rangersiga OHL-i meistriks. Azevedo oli resultatiivseim mängija samuti väljalangemismängudes (10+26). Azevedo pälvis sel hooajal sellised auhinnad nagu Red Tilson Trophy (OHL-i kõige silmapaistvam mängija), Eddie Powers Memorial Trophy (põhiturniiri kõige resultatiivsem mängija), Wayne Gretzky 99 Award (väljalangemismängude kõige väärtuslikum mängija), Ed Chynoweth Trophy (Memorial Cup'i kõige resultatiivsem mängija) ja Canadian Hockey League'i hooaja parima mängija auhind. 2008. aastal valis Los Angeles Kings ta NHL-i draft '​is 153. valikuna. Aastatel 2008–2012 mängis ta American Hockey League'is (AHL) Kingsi tütarklubis Manchester Monarchs, kuid NHL-is jäi tal vaatamata soliidsetele esitustele AHL-is debüüt tegemata. 2012. aasta juunis sõlmis ta lepingu Soome kõrgliigaklubiga Lukko. Põhiturniiril jäi ta arvele 20+38. Hooaja 2012–13 väljalangemismängudes oli Azevedo resultatiivseim mängija (10+8). 2013. aasta aprillis liitus ta KHL-i klubiga Praha Lev. 2014. aasta juulis siirdus ta samas liigas mängiva Kaasani Ak Bars, kus ta mängis kokku seitse hooaega. Hooaegadel 2013–14 ja 2017–18 valiti Azevedo KHL-i hooaja sümboolsesse koosseisu. 2015. aastal osales ta KHL-i tähtede mängul. 2018. aastal võitis ta Kaasaniga Gagarini karika. Sama hooaja väljalangemismängudes oli ta resultatiivseim mängija (9+15) ja valiti väljalangemismängude väärtuslikumaks mängijaks. 2021. aasta mais sõlmis ta kaheaastase lepingu Šveitsi kõrgliigaklubiga ZSC Lions. Tema ema on Portugali päritolu. Azevedol on samuti Portugali kodakondsus. https://www.eliteprospects.com/player/9347/justin-azevedo (vaadatud 14.4.2022) Justin Azevedo hockeydb.com lehel
Uherské Hradiště

Uherské Hradiště (saksa keeles Ungarisch Hradisch, ungari keeles Magyarhradis) on linn Tšehhis Zlíni maakonnas, Uherské Hradiště ringkonna halduskeskus. Uherské Hradiště asub Morava jõe vasakul kaldal, Uherský Brodist umbes 13 km lääneloodes ja Zlínist ligikaudu 23 km edelas. Uherské Hradiště paikneb merepinnast 180–320 meetri kõrgusel. Linna asutas 1257. aastal Böömimaa kuningas Otakar II. 1258. aastal sai linna nimeks Nový Velehrad. Praeguse nime sai Uherské Hradiště 1587. aastal. Uherské Hradiště vanalinn on alates 20. novembrist 1990 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Základní informace o městě Město Uherské Hradiště Uherské Hradiště Královské dílo Historie obce Uherské Hradiště Místopisný průvodce po České Republice Uherské Hradiště Národní památkový ústav
Semani jõgi

Semani jõgi on Albaania üks peamisi jõgesid. See moodustub Osumi jõe ja Devolli jõe kokkuvoolust (mõned kilomeetrid Kuçovëst läänes). Peavool on 85 km pikk (281 km koos pikima lähtevooluga, milleks on Devolli jõgi). Jõgi lookleb üldiselt läbi tasandike lääne suunas Aadria merre. Fieri lähistel voolab sellesse vasakult Gjanica jõgi.  Semani jõgi – pildid, videod ja helifailid Wikimedia Commonsis
Estelon

Estelon on Eesti kõrgkvaliteediliste luksuskõlarite bränd, mida toodetakse alates 2010. aastast elektroonikaettevõttes Alfred & Partners OÜ. Esteloni kõlareid peetakse tänapäeval helitööstuse juhtivaks uuendajaks, mis on saanud mitmeid auhindu oma disaini ja tehnoloogiliste uuenduste eest. Esteloni koduleht "Awards and reviews". estelon.com.
Laondus

Laondus on iga logistikasüsteemi osa, mis: tegeleb materjalide, pool-  ja lõpptoodete ladustamisega lähtekohas,  lõpp- kohas ja nende kohtade vahelisel liikumisel omab ja edastab infot ladustatavate materjalide ja toodete laoseisu,  asukoha ja ladustamistingimuste kohta. Laondust kasutatakse laovarude säilitamiseks logistikaprotsessi kõikidel etappidel. Laod on  sageli ühed kulukamad tarneahela komponendid,  seetõttu on laonduse korraldusel oluline tähtsus nii kulude kui klienditeeninduse seisukohalt. Laondus ja ladustamine tarneahelas lühema või pikema aja jooksul on üldjuhul vältimatu järgmistel põhjustel: tootmine peab kindlustama rütmilisuse tagamiseks ja seisakute vältimiseks toorainete, materjalide, komponentide ja vajadusel ka pooltoodete varud; ladude abil ühtlustatakse tarneaegade kõikumisi, enamasti tarnete hilinemisi; ladude abil parandatakse oma ettevõtte tarnekindlust ja teenindustaset; pikad veokaugused suurendavad vajadust ladustamise järele, sest tarnepartiisid üldjuhul suurendatakse veokauguste kasvades; ladude abil kindlustatakse hooajalise tootmise korral ühtlased tarned; ladude abil võimaldatakse hooajalise tarbimise korral toota ühtlaselt. Ain Kiisler (2011). Logistika ja tarneahela juhtimine. Tallinn. Lk 275. "Ekspedeerija käsiraamat" (PDF). 2016. Originaali (PDF) arhiivikoopia seisuga 8.05.2021. Vaadatud 15.04.2022.
Litvínov

Litvínov (kuni 1949. aastani Horní Litvínov, saksa keeles Ober Leutensdorf, varem ka Oberleutensdorf või Ober Leitensdorf) on linn Tšehhis Ústí maakonnas Mosti ringkonnas. Litvínov asub Saksamaa piirist 7 km kaugusel, Mostist ligikaudu 10 km põhjas ja Ústí nad Labemist umbes 32 km läänes. Litvínov paikneb merepinnast 338 meetri kõrgusel. Asulat on esmamainitud 1352. aastal. 1715. aastal rajas krahv Jan Josef Valdštejn sinna suure riidevabriku, mis oli üks esimesi Tšehhimaal. Alevi staatuse sai Litvínov 7. mail 1715. 19. sajandil arenesid Litvínovis ka keraamikatööstus ja pruunsöe kaevandamine. Litvínovile anti linnaõigused 5. augustil 1852. 1939. aastal rajati linnast lõuna poole suur keemiatehas söest sünteetilise bensiini tootmiseks. Litvínovis tegutseb Tšehhi kõrgliigas mängiv jäähokiklubi HC Litvínov. Brie-Comte-Robert, Prantsusmaa Olbernhau, Saksamaa Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Litvínov (okres Most)[alaline kõdulink] risy.cz Historie obce Litvínov Místopisný průvodce po České Republice